|  |  |
| --- | --- |
| **Råd** | Trøgstad og Båstad menighetsråd |
| **Møtedato** | Onsdag 20. november 2024  |
| **Møtetid** | Kl. 18.00 |
| **Møtested** | Kirkestallen  |

**Til stede:** Berit Movik Lo, Cicilie Klethagen Langstad, Anita Berget, Kjersti Marken, Åshild Moen Arnesen, Tone Torp Andresen og Ellen Løchen Børresen

**Forfall:** Inger Lise Kåen Haugen og Tormod Karlsen

**Sak 44/24 Godkjenning av møtebok fra forrige møte og godkjenning av innkalling til dette møte.**

Vedtak: Møtebok og innkalling til møtet ble godkjent.

**Sak 45/24 Siden sist**

Siden forrige møte i menighetsrådet har det skjedd mye i menigheten. Kort tilbakeblikk:

* Høsttakkefest i Båstad kirke, sammen med 4-årsbokutdeling
	+ En fin høsttakkefestgudstjeneste, en del barn der med familiene sine. Kanskje trekke enda mer fram høsttakkefest-symbolikken, og gjøre mer ut av det? Eller bør det være to gudstjenester, en høsttakkefest og en med 4-årsbokutdeling?
* Allehelgen
	+ Godt besøkt åpen kirke lørdagen begge kirkene, dette har livets rett. Leste bare navn, ikke dato og årstall. Var vellykket. Trenger ikke ha kirkene åpen mer enn en halvtime før på søndagen.
* Heimen
	+ Det fungerer godt med en turnus med Filadelfia og Frikirken. Anita ber om fritak fra 1. januar, og Cicilie overtar. Tone har laget en sangoversikt til bruk på Heimen, Kjersti takker for dette.

Vedtak: Tas til orientering.

**Sak 46/24 Offerlista 2025**

Trøgstad og Båstad menighetsråd har tidligere vedtatt at 2/3 av ofringene skal går til eget arbeid og 1/3 til andre formål. I 2024 har vi hatt 62 gudstjenester (iberegnet frivillige fastemesser og «Vi synger jula inn»). På 16 av disse har vi ikke hatt offer. Det vil si at vi har hatt 46 gudstjenester med offer – på 18 av disse har vi gitt til eksterne.

1/3 av gudstjenestene i 2025 vil si 18 – 19 gudstjenester. Ved de øvrige gudstjenestene går ofringene til eget menighetsarbeid. Datoene for de ulike offerformålene bestemmes av gudstjenesteutvalget. De fleste offersøknadene er fra kristne organisasjoner og institusjoner. I tillegg har menigheten gitt offer til TV-aksjonen, Tjellholmen leirsted og Trøgstad KFUK-KFUM Trial. Menigheten støtter misjonsprosjekt gjennom Det norske misjonsselskap.

Vedlagt innkallingen lå forslag til offerlista for 2025. Antall forslag er flere enn de vedtatte 1/3 til eksterne formål. Menighetsrådet tok stilling til hvilke av disse organisasjoner og institusjoner som skulle få offer fra menigheten og om menigheten skal gi til flere enn det som er vedtatt.

Det var også kommet en ny offersøknad fra Østfold KFUK/KFUM. 16. mars er det gudstjeneste i Båstad i kirke, hvor det etterpå er årsmøte i Østfold KFUK KFUM. Disse søker også om å motta ofring.

Vedtak: Trøgstad og Båstad menighetsråd vedtok å gi offer til følgende formål:

Det norske Bibelselskap;

KABB – Kristent Arbeid blant blinde;

Kirkens bymisjon (2 gudstjenester julaften);

KRIK – Kristen idrettskontakt Ka du trur; (Mysen)

Kristne Arbeidere;

NMS – Det norske Misjonsselskap (2 misjonsgudstjenester);

Stefanusalliansen;

Sorg og omsorg, Indre Østfold;

Tomb Vgs;

Trøgstad KFUK/M Trial;

Menneskeverd;

Tjellholmen leirsted;

Østfold KFUK/KFUM – ofring 16. mars

Kirkens SOS;

Dialogforum, Borg bispedømme

IKO – Institutt for Kirke og oppvekst

**Sak 47/ 24 Høring om kirkevalgsordningen**

Det er kommet en høring fra Kirkerådet om rammer for kirkevalget. Den norske kirke er en demokratisk folkekirke. Alle medlemmer skal ha mulighet til å velge sine representanter til å styre kirken. Kirkerådet mener det er nødvendig å gjøre endringer i regelverket, noe som også vil bety forenklet gjennomføring og reduksjon i ressursbruk. Høringen foreslår blant annet at kirkevalget gjennomføres som digitalt valg med begrensede mulighet til å stemme ved oppmøte. Kirkevalget vurderes gjennomført i et annet tidsrom enn det offentlige valget. Det foreslås avvikling av Nominasjonskomiteens liste ved valg av bispedømmeråd og Kirkemøtet og vektet representasjon fra de ulike bispedømmene i Kirkemøtet. Ved menighetsrådsvalg foreslås det å fjerne muligheten til å skrive opp valgbare personer på stemmeseddelen. I tillegg er det vurdering av en del tema der Kirkerådet ikke foreslår endring. Det er lagt opp til at Kirkemøtet vil behandle en sak om rammer for valget i 2025, etterfulgt av en regelendringssak på Kirkemøtet i 2026.

Saken ble lagt frem av daglig leder i møtet.

Vedtak: Trøgstad og Båstad menighetsråd sender inn følgende høringssvar:

Punkt 5.: Vi støtter Kirkerådets anbefaling Ja, jeg/vi ønsker at kirkevalget gjennomføres digitalt med begrensede muligheter for å stemme ved oppmøte (modell 2).

Punkt 6.: Merknad: Det bør være kun digital forhåndsstemming med modell 2, og mulighet for stemming ved fysisk oppmøte på selve valgdagen. Ved modell 1 bør stemmetidspunktet være mer enn én dag, fortrinnsvis 1-2 uker for å sikre at flere har mulighet til å stemme.

Punkt 7.: Tidspunkt for valget: August-september 2027.

Punkt 8.: Vi tror det øker valgdeltakelsen og synligheten i lokalsamfunnet å beholde samme tidspunkt som offentlig valg.

Punkt 9.: Vi mener vi bør holde på samme tidspunkt som det offentlige valget.

MR gir mandat til nestleder å svare på punkt 10-30.

**Sak 48/24 FOKUS - tilbud om kurs fra Det norske misjonsselskap**

Før sommeren 2024 deltok sokneprest og leder i menighetsrådet på en presentasjon av kursopplegget om menighetsutvikling – et opplegg som menighetene i prostiet har fått tilbud om. Det er Det norske misjonsselskap som tilbyr kurset «Fokus- vekst i lokalmenigheten» i samarbeid med Senter for menighetsutvikling på VID vitenskapelig høyskole.

Kurset er ment for menighetsråd og staber i Den norske kirke, og gir hjelp til å se vår egen menighet både fra utsiden og innsiden; finne ut av hvor vi er og gir hjelp/innspill til å jobbe videre for å utvikle og utvide menighetens arbeid for alle aldre. På møtet i menighetsrådet i oktober 2024 fikk rådet en presentasjon av «Dåpsreisen» - et prosjekt om dåpsforeldres opplevelse av Den norske kirke. Kurset «Fokus – vekst i lokalmenigheten» vil være en god oppfølgelse av det rådet ble presentert. Både teamet og MR må si ja. Teamet har ikke fått informasjon om dette kursopplegget.

I Indre Østfold har Hobøl og Tomter menighetsråd sagt ja til å være med, hvis flere menigheter blir med på dette. Det koster 15.000 kroner per prosti, så jo flere menigheter som blir med, jo rimeligere blir det.

Menighetsrådsleder presenterte kurset og mulighetene det gir. Rådet drøftet om det var rett tidspunkt å sette i gang med dette.

Vedtak: Menighetsrådet i Trøgstad og Båstad menighet trenger å jobbe mer med analyse, kartlegging, mål og visjoner i menigheten, men avgjørelsen om å delta på kurset «Fokus – vekst i lokalmenigheten» utsettes. Saken følges opp.

**Sak 49/24 Valg av leder og nestleder i MR 2024 – 2025**

Menighetsrådet skal velge hvert år velge leder og nestleder. Først ble leder og deretter nestleder valgt.

Vedtak: Leder og nestleder ble gjenvalgt for 2025: Berit Movik Lo, leder. Ellen Løchen Børresen, nestleder.

**Sak 50/24 Møteplan 2025**

Menighetsrådet skal vedta møteplan for 1. semester 2025. Fellesrådet har satt disse datoene for sine møter: 14/01; 28/01 (i forbindelse med bispevisitas i Askim); 11/03; 03/06; 04/09; 14/10 og 02/12.

Vedtak: Disse torsdagene: 16. januar; 6. mars; 3. april, 22. mai og 5. juni blir det menighetsrådsmøter. Første møte etter sommerferien: torsdag 11. september. Møtetid: 18.00-20.30.

**Sak 51/24 Orienteringer**

* KAs webinar om givertjeneste 21. november: Leder, nestleder og daglig leder er med på dette seminaret.
* Jubileet for Kirkestallen, som er 21.-24. november er i rute.
* Folkelig bibellesning oppstart 28. november: MR-Leder skal sende ut mail og sms til alle som er frivillige medarbeidere om dette. Reidar og Liv Serina har ansvar for dette.
* Stand på «Jul i bygda» 7. desember: Anita Berget, Elin, Kjersti og Anders Melland blir med.
* Nyttårsaften: Tur og kulturutvalget er i gang med planlegging.
* Gudstjeneste og juletrefest 5. januar 2025. Det trengs en person til til komitéen, det jobbes med saken.
* Utredningsgruppas arbeid (menighetshusene). Gruppa har hatt møte med Tina Dahl og sett på regnskapet og økonomien.

Nytt fra presten

* + Soknepresten deltok på ledermøte i dag med lederne i Indre Østfold, tema var samledelse. Kommer til å være jevnlige møter i dette samledelsesforumet. Hadde møte i går med Steinar Vik om fellesgudstjenesten 17.-19. januar. Ble enige om en sangkveld i Båstad, og vi får med fellesmusikken. Lørdag: Vesper. Søndag: Gudstjeneste på Filadelfia. Serverer sodd, trengs en person til som kan stå på kjøkkenet og lage mat.

Nytt fra utvalgene

* Gudstjenesteutvalget: Gudst.utv. jobber med gudstjenestene fremover. Har startet med planen for -25. Oppfordrer alle til å foreslå navn til flere frivillige. Kjersti har jobbet med å lage litt ulike agendaer for gudstjenestene, med bakgrunn i å forsøke at det ikke blir for lange gudstjenester når det ikke er dåp. Forrige Gudst.utv.møte snakket vi litt visjonært om ressurssituasjonen i Dnk fremover, og tenkte aller mest på presten – at hun selvsagt må holde å ha kirkelige seremonier, men også være til stede i bygda. Kanskje folk må reise mer rundt i kommunen og oppsøke gudstjenester for de som ønsker det, så kan prestene få tid og rom til flere oppgaver.

Nytt fra Fellesrådet: Utsettes til neste møte.

Nytt fra teamet

* Status på menighetspedagogstilling: Ingen søkere foreløpig. Oppfordrer alle til å tipse aktuelle kandidater. Søknadsfristen går ut 2. desember kl. 09.00. Julenummeret av Kime kommer neste uke. Allmøte for alle ansatte i IØKF i går, vi jobber med verdier og arbeidsmiljø.

Vedtak: Tas til orientering.

Berit Movik Lo Åshild Moen Arnesen

Leder i menighetsrådet Daglig leder, referent